# Olatz Ganboa

Olatz Ganboa Pilar (Getxo, Bizkaia, 1985eko urtarrilaren 2a) bizkaitar aktorea da, antzerkian eta zineman ibilitakoa.
Ehundik gora antzerki eta ikus-entzunezko produkziotan lan egin du. 2018an, aktore berri onenaren Ercilla sarirako izendatu zuten, eta 2020an, Antzerkiko Emakumezko Aktore Onenaren sarirako izendatu zuten Euskal Aktoreen Batasunaren Sarietan (Besarkada Sariak).
2024ko urriaren 2an Euskal Aktoreen Batasunak emanda antzerkiko emakumezko aktore onenaren saria jaso zuen, Festen antzezlanean egindako lanarengatik.

## Bizitza

Kazetaritzan lizentziatu zen Euskal Herriko Unibertsitatean (2003-2008). Ondoren, Arte Dramatikoko Diplomara egin zuen Getxoko Antzerki Eskolan (2007-2011). Han, Lander Otaola, Alvar Gordejuela eta Alex Ygartua aktoreekin batera ikasi zuen. Azken honekin Ay, Carmela antzeztu zuen zenbait urtetan.
Ondoren, 7 urtez, interpretazio, dantza eta kantu ikastaro ugari egin zituen, bai Espainian, bai Argentinan (Buenos Aires).

## Bizitza pribatua

Gaur egun Bilbon bizi da. Mikel Losada aktorearekin bikote harremana du. Elkarrekin alaba bat dute. 2016an, berak eta Losadak Los amantes del Casco Viejo antzezlana antzeztu zuten. Etxekoak telesaila ere elkarrekin grabatu zuten, ETB1en, 2020an, COVIDaren pandemiak eragindako konfinamendu betean.
Jon Ander Ganboa abokatu eta kirol-direktiboaren alaba da, Euskadiko Futbol Federazioko (FVF-EFF) idazkari nagusia izandakoa 1993tik 2013ra. Ane Ganboa du izeko.

## Filmografia
### Zinea

* Ziren (2017)
* Embarazados (2016)
* Hiru gezur (2013)

### Telebista

* Kerman Mintzalagun Bila (2010)
* Etxekoak (2020)
* Itxaso (2023)

### Antzerkia

* Simplicissimus. (Tartean Teatroa, 2019)
* La casa de Bernarda Alba (2017)
* Sueño de una noche de verano (2016)
* Los amantes del Casco Viejo (2016)
* Caperucita Feroz (2015)
* Chichinabo Cabaret (Musical) (2015)
* Cabaret Chihuahua (2015)
* ¡Ay Carmela! (2011)
* La comedia sin título (2010)

## Sariak

* 2014: Biescaseko II. Antzerki Lehiaketako aktore nagusi onenaren saria jaso zuen Ay Carmela antzezlanean Carmelaren papera egiteagatik.
* 2018: Interprete onenaren Ercilla Sarirako izendatu zuten.
* 2024: Euskal Aktoreen Batasunak emanda antzerkiko emakumezko aktore onenaren saria jaso zuen, Festen antzezlanean egindako lanarengatik.

## Ikus, gainera

* Ramón Barea
* Mikel Losada
* Itziar Lazkano
* Lander Otaola
* Ylenia Baglietto

## Erreferentziak

* 1 2 «Ane Gabarain eta Eneko Sagardoi saritu ditu Euskal Aktoreen Batasunak» Berria 2024-10-03 (Noiz kontsultatua: 2024-10-06).
* ↑ Antzokia, Teatro Arriaga. «Simplicissimus Kabaret» Teatro Arriaga (Noiz kontsultatua: 2020-02-16).
* ↑ «Susa literatura - Simplicissimus» susa-literatura.eus (Noiz kontsultatua: 2020-02-16).
* ↑ «Itziar Lazkano: 'Lorcaren esku jakintsuak gidatu gaitu'» Euskal Irrati Telebista (Noiz kontsultatua: 2020-02-16).
* ↑ (Gaztelaniaz) «Bernarda Alba en Bilbao» Euskal Irrati Telebista (Noiz kontsultatua: 2020-02-16).
* ↑ (Gaztelaniaz) Correo, El. «"La casa de Bernarda Alba"» agenda.elcorreo.com (Noiz kontsultatua: 2020-02-16).
* ↑ (Gaztelaniaz) «Olatz Ganboa eta Mikel Losadak 'Alde Zaharreko maitaleak' aurkeztuko dute Arriagan» El Correo 2016-06-07 (Noiz kontsultatua: 2020-02-16).

## Kanpo estekak

* Olatz Ganboa Internet Movie Databaseren webgunean (Ingelesez)
* Datuak: Q47067497